F’Jum il-Verifika tal-Fatti, il-Parlament Ewropew qal li l-aħbarijiet foloz u d-diżinformazzjoni huma ta’ periklu mhux biss għas-saħħa taċ-ċittadini, imma wkoll għad-demokrazija. Fi stqarrija il-Parlament Ewropew qal li hemm organizzazzjonijiet u individwi li qed jisfruttaw il-kriżi biex jimmanipulaw il-politika jew ir-relazzjonijiet kummerċjali. Skont rapport tat-taskforce dwar il-ġlieda kontra d-diżinformazzjoni EUvsDisinfo tas-SEAE, uħud mill-pretensjonijiet foloz jiġu minn atturi fiċ-Ċina, ir-Russja, u dawk qrib il-lemin alternattiv tal-Istati Uniti. Qal li f’dawn il-każijiet l-għan huwa politiku; biex tiġi mminata l-Unjoni Ewropea jew jinħolqu bidliet politiċi. Il-Parlament qal li qed iniedi kampanja ta’ appoġġ għar-rispons tal-UE għall-kriżi u biex juri liċ-ċittadini li dan il-kontinent huwa mimli b’Ewropej li qed jiġġieldu kontra l-Covid-19. Żied li biex tappoġġa informazzjoni fattwali u affidabbli, ġiet stabbilita paġna konġunta tal-UE dwar ir-rispons tal-Ewropa għall-virus. Barra minn hekk, hemm ukoll il-miti l-aktar komuni relatati mat-tifqigħa tal-Covid-19. Segwi hawn .